b'\n_START_ARTICLE_\nIzpletnis\n_START_PARAGRAPH_\nIzpletnis ir l\xc4\xabdzeklis, kas samazina objekta \xc4\x81trumu atmosf\xc4\x93r\xc4\x81 vai \xc4\xbcauj objektam lidot, izmantojot viegla, iztur\xc4\xabga auduma konstrukciju. Tos visbie\xc5\xbe\xc4\x81k izmanto cilv\xc4\x93ku l\xc4\x93cieniem vai kravu izme\xc5\xa1anai no gaisa ku\xc4\xa3iem, lidapar\xc4\x81tu nolai\xc5\xa1anai uz zemes._NEWLINE_Pirmie izplet\xc5\x86u apraksti zin\xc4\x81mi no Renesanses laika (15. gadsimta). M\xc5\xabsdienu izpletni izgudroja Luijs Sebastjans Lenormans, kur\xc5\xa1 1783. gad\xc4\x81 veica pirmo publisko l\xc4\x93cienu.'